Singapura dolaro

La Singapura dolaro - ĉine 新加坡元, malaje Ringgit Singapura, tamile சிங்கப்பூர் வெள்ளி - estas la nacia valuto de Singapuro, ĝenerale akceptata ankaŭ en Brunejo. Unu dolaro estas dividita en cent cendojn. La internacia valuta kodo laŭ la normo ISO 4217 estas SGD.

La singapura dolaro estas ĝenerale mallongigita per la simbolo $, aŭ per la simbolo S$ por eviti konfuzon kun la aliaj dolaroj.

La nuntempe validaj monbiletoj havas valorojn ekde 1 ĝis 10000 dolaroj. La 1-dolaraj biletoj estas tamen ne plu produktataj, tiel ke ili pli kaj pli rariĝas. La nuna biletserio montras la portreton de la eksa prezidanto Yusof bin Ishak.

 Vidu ankaŭ 
 dolaro (monunuo)
 valuto

 Eksteraj ligiloj 

 retejo de la centra banko de Singapuro
 retejo de la centra monfarejo de Singapuro

Kategorio:Monunuoj
Kategorio:Ekonomio de Singapuro